রাখাইনের পর এবার মিয়ানমারের উত্তরাঞ্চলের কাচিন প্রদেশে সেনাবাহিনীর সঙ্গে তীব্র সংঘর্ষে জড়িয়েছে স্থানীয় বিদ্রোহীগোষ্ঠী ও স্বাধীনতাকামীদের সংগঠন কাচিন ইন্ডিপেনডেন্স আর্মির (কেআইএ) সদস্যরা। সংঘর্ষ তীব্র আকার ধারণ করায় কাচিন জনগোষ্ঠীর হাজার হাজার পরিবার বাড়ি-ঘর ছেড়ে পালিয়েছেন। স্থানীয় একটি বেসরকারি সংস্থার বরাত দিয়ে মিয়ানমারের দৈনিক মিয়ানমার টাইমস এক প্রতিবেদনে বৃহস্পতিবার এ তথ্য জানিয়েছে।